cyanic-selkie/wikianc huggingface dataset:
সিরিল ওয়াশব্রুক
অবসর
৪৪ বছর বয়সে তার খেলোয়াড়ী জীবনের সমাপণ ঘটে। ১৯৫৬ সালে টেস্ট দল নির্বাচক মনোনীত হন। লর্ডসে দ্বিতীয় টেস্টে অস্ট্রেলিয়ার বিপক্ষে দল পরাজিত হলে ১-০ ব্যবধানে পিছিয়ে পড়ে তার দল। ৪১ বছর বয়সী ওয়াশব্রুক তার সতীর্থ নির্বাচকমণ্ডলীর সদস্যদেরকে কক্ষ ত্যাগ করতে বলেন। হেডিংলিতে তৃতীয় টেস্টে খেলার ইচ্ছা পোষণ করেন তিনি। ১৭/৩ থাকাবস্থায় তিনি পিটার মে’র সাথে জুটি গড়ে ১৮৭ রানের জুটি গড়েন। ওয়াশব্রুক করেন ৯৮ রান। ইংল্যান্ড খেলায় জয় পেলে দলে তিনি অবস্থান করেন। ওল্ড ট্রাফোর্ডে চতুর্থ টেস্টে করেন মাত্র ৬ রান। ঐ টেস্টে জিম লেকার রেকর্ডভাঙ্গা ১৯ উইকেট দখল করেন ও দলকে ২-১ নিয়ে যান। চূড়ান্ত ও পঞ্চম টেস্ট ওভালে অনুষ্ঠিত হয়। কিন্তু ওয়াশব্রুক শূন্য রান তুললেও খেলাটি ড্রয়ে পরিণত হন ও অ্যাশেজ সিরিজে জয় পায়।
১৯৪৭ সালে উইজডেন কর্তৃক বর্ষসেরা ক্রিকেটার মনোনীত হন তিনি। ১৯৮৯ থেকে ১৯৯০ সাল পর্যন্ত ল্যাঙ্কাশায়ারের সভাপতির দায়িত্ব পালন করেন। ২৭ এপ্রিল, ১৯৯৯ তারিখে গ্রেটার ম্যানচেস্টারের সেল এলাকায় ৮৪ বছর বয়সে সিরিল ওয়াশব্রুকের দেহাবসান ঘটে।
ফাফু অ্যাটল হাসপাতাল
ফাফু অ্যাটল হাসপাতাল মালদ্বীপের ফাফু প্রবালপ্রাচীর নিলান্ধো দ্বীপে অবস্থিত। এটি অ্যাটল হাসপাতাল স্বাস্থ্য কর্তৃপক্ষের অংশ।
ইতিহাস
ফাফু অ্যাটল হাসপাতালের প্রাথমিকভাবে ১৯৯৬ সালের ৩০ এপ্রিল ফাফু নিলান্ধো সাস্থ কেন্দ্র হিসাবে প্রতিষ্ঠিত হয়েছিল এবং ফাফু প্রবালপ্রাচীরের জন্য অ্যাটল হাসপাতাল হিসেবে ২০০৬ সালের ১৬ ডিসেম্বর হাসপাতালে উন্নীত হয়। এই হাসপাতালটির মাধ্যমে ফাফু অ্যাটলবাসীর নিজ প্রবালপ্রাচীরেই উন্নত স্বাস্থ্য সেবা প্রাপ্তির স্বপ্ন বাস্তবায়িত হয়। ২০০২ সালের ৭ এপ্রিল হাসপাতালে ল্যাবরেটরি পরিষেবা চালু হয় এবং ২০০৭ সালের ২৬ মার্চ এক্স-রে পরিষেবাও চালু হয়।
বালেশ্বর মন্দির
বালেশ্বর মন্দির হল ভারতের উত্তরাখণ্ড রাজ্যের চম্পাওয়াত শহরে অবস্থিত একটি প্রাচীন শিব মন্দির। চন্দ রাজবংশ কর্তৃক নির্মিত এই মন্দিরটি পাথর খোদাইয়ের কাজের জন্য বিখ্যাত। বালেশ্বর মন্দির সম্পর্কে কোনো ঐতিহাসিক নথি পাওয়া যায় না। তবে প্রচলিত বিশ্বাস অনুসারে, খ্রিস্টীয় ১০ম থেকে ১২শ শতাব্দীর মধ্যে এই মন্দির নির্মিত হয়েছিল।
বালেশ্বর মন্দিরে শিবকে বালেশ্বর নামে পূজা করা হয়। মন্দির চত্বরে আরও দুটি মন্দির আছে। একটি রত্নেশ্বরের একটি চম্পাওয়াত দুর্গার। মন্দিরের কাছে একটি 'নৌলা' বা স্বচ্ছ জলধারার উৎস রয়েছে। শিবরাত্রি এই মন্দিরের প্রধান উৎসব।
আন্দ্রি রোজিয়ের
আন্দ্রি রোজিয়ের হলেন একজন ফরাসি রন্ধনশিল্পী যিনি প্রথম নারী হিসেবে ফরাসি শ্রম মন্ত্রণালয় থেকে রন্ধনশিল্পে অবদানের জন্য মেইলেউর অভ্রিয়ের ডি ফ্রান্স লাভ করেছেন। এছাড়াও, তিনি ২০০৯ সালে মিশলাঁ তারকা লাভ করেন।
জীবনী
আন্দ্রি রোজিয়ের ফ্রান্সের পিরেনিস-অতলান্তিকসের ব্যায়নেতে ১৯৭৮ সালের ২০ নভেম্বর জন্মগ্রহণ করেন। তিনি ছোটবেলা থেকে রান্নায় আগ্রহী ছিলেন এবং ১৯৯৪ সালে বিয়ারিতজে রন্ধন বিষয়ে প্রশিক্ষণ লাভ করেন। প্রশিক্ষণ লাভের পর বিয়ারিতজের 'ভিলা ইউজিনি' রেস্তোরাঁতে সহকারী রন্ধনশিল্পী হিসেবে কর্মজীবন শুরু করেন। তিনি ২০০০ সালে মোনাকোর পঞ্চদশ লুইস রেস্তোরাঁয় যোগ। এরপর ২০০১ সালে তিনি ফ্রান্সের 'লা শেভ্রে ডি'অর' রেস্তোরাঁয় কর্মরত ছিলেন। ২০০৪ সাল থেকে ২০০৮ সাল পর্যন্ত তিনি কর্মরত ছিলেন ফ্রান্সের ''ল'হিপোক্যাম্পে' রেস্তোরাঁয়।
২০০৭ সালে ২৮ বছর বয়সে আন্দ্রি রোজিয়ের প্রথম নারী হিসেবে ফরাসি শ্রম মন্ত্রণালয় থেকে মেইলেউর অভ্রিয়ের ডি ফ্রান্স লাভ করেন।
২০০৮ সালে তিনি 'লে রোজিয়েরস' নামে নিজস্ব রেস্তোরাঁ প্রতিষ্ঠা করেন। তিনি এবং তার স্বামী সেখানে একসাথে কাজ করেন। ২০০৯ সালে তিনি মিশলাঁ তারকা লাভ করেন।
চাপড়া সরকারি কলেজ
চাপড়া সরকারি কলেজ ২০১৫ সালে প্রতিষ্ঠিত, চাপড়া য় অবস্থিত, নদিয়া জেলার সরকারি জেনারেল ডিগ্রি কলেজ। এটিতে বিজ্ঞান এবং কলা বিষয়ে স্নাতক কোর্স পড়ানো হয়ে থাকে। এটি কল্যাণী বিশ্ববিদ্যালয়ে র দ্বারা অনুমোদিত।
ইসলাম: এম্পায়ার অব ফেইথ
ইসলাম: এম্পায়ার অব ফেইথ (ইংরেজি: Islam: Empire of Faith, বাংলা: ইসলাম: বিশ্বাসের সাম্রাজ্য) হল ২০০০ সালে নির্মিত একটি প্রামাণ্য ধারাবাহিক তথ্যচিত্র, যাতে নবী মুহাম্মদ থেকে শুরু করে উসমানীয় সাম্রাজ্য পর্যন্ত ইসলামের ইতিহাস বিস্তারিতভাবে দেখানো হয়েছে। প্রামাণ্যচিত্রটিতে ধারাবর্ণনা করেছেন প্রখ্যাত অভিনেতা বেন কিংসলি এবং সম্পূর্ণ প্রামাণ্যচিত্রটি তিনটি ডিভিডি অথবা এনটিএসসি ফরমেটে দুইটি ভলিউম আকারে পাওয়া যায়।
ধারাবাহিকটির প্রথম পর্বে দেখানো হয়েছে নবী মুহাম্মদ এর ইতিহাস, দ্বিতীয় পর্বে প্রাথমিক খলিফাগণ, ক্রুসেড যুদ্ধসমূহ ও মঙ্গোলীয় অভিযান এবং তৃতীয় পর্বে ওসমানীয় সাম্রাজ্য এবং ইরানি সফভীয় রাজবংশ বিস্তারিত দেখানো হয়েছে।
জিজি হাদিদ
জেলেনা নওরা জিজি হাদিদ ( জন্ম এপ্রিল ২৩, ১৯৯৫) একজন মার্কিন চলন মডেল। ২০১৩ সালে তিনি আন্তর্জাতিক মডেল পরিচালন সংস্থা আইএমজি মডেল্স এর সাথে চুক্তিবদ্ধ হন। ২০১৪ সালের নভেম্বরে, মডেল্স ডট কম(Models.com) এর সেরা ৫০ জন মডেলের তালিকায় আত্বপ্রকাশ করেন। ২০১৬ সালে, ব্রিটিশ প্রতিষ্ঠান ব্রিটিশ ফ্যাশন কাউন্সিল দ্বারা বছরের সেরা আন্তর্জাতিক মডেল হিসেবে তার নাম প্রকাশ করা হয়।
প্রাথমিক জীবন
জিজি হাদিদের জন্ম এবং প্রতিপালন হন লস অ্যাঞ্জেলেস শহরে। তার বাবা মোহাম্মেদ হাদিদ একজন আবাসন বর্ধনকারী এবং তার মা ইয়োলোন্ডা হাদিদ(নেটে ভ্যান ডি হারিক) একজন সাবেক মডেল। তার মা একজন নেদারল্যান্ডে জন্মগ্রহণকারী মার্কিনী, এবং তার বাবা একজন প্যালেস্টিনীয়-মার্কিন নাগরিক। তার বাবার মাধ্যমে তিনি নাজারেথের রাজপূত্র এবং গালিলীর শেখ ডাহেল আল ওমর, এর বংশধর। হাদিদের ছোট সহোদর রয়েছে, যার মধ্যে একজন বোন, বেলা, এবং আরেকজন ভাই, আনোয়ার, তারা দুজনও মডেল। তার বাবার প্রথম সংসারের আরো দুজন বড় সৎ-বোন আছে, তারা হলেন মারিয়েল্লি এবং এলানা। তার পিতা-মাতার বিবাহবিচ্ছেদ পরবর্তীকালে, তার মা সঙ্গীত প্রযোজক ডেভিড ফোস্টার কে বিয়ে করেন, সেখানেও তার আরো পাচঁজন সৎ-বোন আছে। ২০১৩ সালে, হাদিদ মালিবু হাই স্কুল থেকে স্নাতক গ্রহণ করেন, সেখানে তিনি ভার্সিটি ভলিবল দলের অধিনায়ক ছিলেন, পাশাপাশি তিনি একজন আকর্ষণীয় অশ্বারোহী ছিলেন, হাই স্কুল শেষ করার পর, তিনি নিউ ইয়র্ক শহরে চলে আসেন এবং তার পড়াশোনা আর তার মডেলিং কর্মজীবনে মনোনিবেশ করেন। হাদিদ প্রথমে ২০১৩ সালের প্রথমে দ্য নিউ স্কুল বিশ্ববিদ্যালয়ে অপরাধ মনোবিজ্ঞান বিষয়ে অধ্যয়ন শুরু করেছিলেন কিন্তু, পরে তিনি তার মডেলিং কর্মজীবনে আরো মনোযোগী হওয়ার জন্য তার অধ্যয়ন স্থগিত করেন।
২০১৩–২০১৪: নিউ ইয়র্কে পেশাগতভাবে উত্থান
২০১৩ সালে নিউ ইয়র্কে চলে আসা এবং আইএমজি মডেল্সের সাথে চুক্তিবদ্ধ হোয়ার পরবর্তীতে, ২০১৪ সালে ফেব্রুয়ারিতে হাদিদ নিউ ইয়র্ক ফ্যাশন শোতে তার আত্বপ্রকাশ করেন, সেখানে তিনি বস্ত্র ব্রান্ড ডিসিগুয়েল এর আয়োজিত ফ্যাশন-শোতে র‍্যাম্পে হাটেনন। একই মাসে তিনি হাই ফ্যাশনে একটি সুযোগ লাভ করেন, যেটি ছিল "সি আর ফ্যাশন বুক" ম্যাগিজিনের মূল প্রচ্ছদের জন্য। ২০১৪ সালের জুলাইের ১৫ তারিখে, তিনি ফ্যাশন নকশাকারী টম ফোর্ড এর চশমার শরৎ / শীতকালীন প্রচারাভিযানে, তাকে অভিনেতা এবং মডেল পেট্রিক শোয়ার্জেনেগার এর সাথে দেখা যায়। ২০১৪ সালের ৫ই সেপ্টেম্বর নিউ ইয়র্কে আয়োজিত ডেইলি ফ্রন্ট রোর ফ্যাশন মিডিয়া অ্যাওয়ার্ডস অনুষ্ঠানটির সহ-উপস্থাপনা কাজটিও তিনি করেন। ২০১৪ সালে হাদিদ ফ্যাশন নকশাকারী টম ফোর্ড এফ/ডব্লিউ এর প্রচারণা গুলোয় অংশ নেন, এগুলোর মধ্যে ছিল টম ফোর্ড ভেলভেট অরচার্ড সুগন্ধী এবং টম ফোর্ড বিউটি ২০১৪। ২০১৪ সারে তাকে "গেলোর" ম্যাগাজিন এবং কারিন রয়েটফেল্ড এর "সিআর ফ্যাশন বুক" প্রচ্ছদের মূল পাতায় দেখা গিয়েছিল।
ব্যক্তিগত জীবন
২০১৪ সালে হাদিদ প্রকাশ করেন যে, তার হাসিমোটোস ডিজিস বা স্বরযন্ত্রের তরুণাস্থির রোগ ধরা পড়েছে, এবং ২০১৬ আবারও এর পুনরাবৃত্তি হয়। ২০১৬ সালে ইউক্রেনিয়ান কৌতুক তারকা ভীতু সেডিক হঠাৎ তার উপর আক্রমণ করেন, এবং তিনি যেভাবে নিজের আত্বরক্ষা করেছিলেন, সে জন্য তিনি অনেক প্রশংসা কুড়িয়েছেন।. হাদিদ এবং মালিক সেপ্টেম্বরে একসাথে তাদের প্রথম সন্তানের জন্ম ঘোষণা করেছিলেন। সাম্প্রতিক একটি ভোগ কভার স্টোরি - যার মধ্যে তিনি তার প্রাকৃতিক হোম জন্মের বিবরণ দিয়েছেন - গিগি প্রকাশ করেছিলেন যে প্রাক্তন ওয়ান ডাইরেকশন বয়ফ্রেন্ড প্রসবের সময় তাদের শিশুটিকে ধরেছিল।
মিরাই চ্যাটার্জী
মিরাই চ্যাটার্জি একজন ভারতীয় সমাজসেবক, যিনি আহমেদাবাদে স্ব-কর্মসংস্থান মহিলা সমিতি, সেবায় কাজ করেন। ২০১০ সালের জুনে তিনি জাতীয় উপদেষ্টা পরিষদের সদস্য নিযুক্ত হন।
চ্যাটার্জি সেবা হলো (SEWA) সামাজিক সুরক্ষা পরিচালনা করা। তিনি স্বাস্থ্যসেবা, শিশু যত্ন এবং বীমা প্রোগ্রামগুলি নিয়ে কাজ করেন। তিনি বর্তমানে ন্যাশনাল ইন্স্যুরেন্স ভিমোএসইউএ কো-অপারেটিভ লিমিটেডের চেয়ারপারসন এবং লোকস্বাস্থ্য  সমবায় সমিতির একজন পৃষ্ঠপোষক।   তিনি ১৯৮৮ সালে SEWA-এ যোগ দিয়েছিলেন এবং প্রতিষ্ঠাতা ইলা ভট্টের পরে সাধারণ সম্পাদক ছিলেন। শ্রীমতি চ্যাটার্জী ফ্রেন্ডস অফ উমেনস ওয়ার্ল্ড ব্যাঙ্কিং (এফডাব্লুডাব্লুবি) এবং  জনস্বাস্থ্য ফাউন্ডেশন (পিএইচএফআই) সহ ভারতের বেশ কয়েকটি সংস্থার বোর্ডগুলিতে দায়িত্ব পালন করেছেন।  তিনি অসংগঠিত খাতের জাতীয় উদ্যোগের জাতীয় কমিশনের উপদেষ্টা ছিলেন এবং জাতীয় পল্লী স্বাস্থ্য মিশনের উপদেষ্টা গ্রুপে ছিলেন। তিনি বিশ্ব স্বাস্থ্য সংস্থার স্বাস্থ্য সম্পর্কিত সামাজিক নির্ধারণ কমিশনের কমিশনারও ছিলেন।
চ্যাটার্জী ইতিহাসে ও বিজ্ঞানে‌ হার্ভার্ড বিশ্ববিদ্যালয় থেকে বি.এ. এবং জনস হপকিন্স ব্লুমবার্গ স্কুল অফ পাবলিক হেলথ থেকে স্নাতকোত্তর লাভ করেন।
ইন্ডিয়ান সার্টিফিকেট অফ সেকেন্ডারি এডুকেশন
বহিঃসংযোগ
•	CISCE Homepage •	ICSE Preparation Guide
ফরমায়েশি পোশাক
ফরমায়েশি পোশাক বলতে কোনও একক ক্রেতার ব্যক্তিগত আদেশ বা বিনির্দেশ (Specification) মেনে দর্জির হাতে প্রস্তুতকৃত পোশাককে বোঝায়।
ইংরেজি ভাষায় ফরমায়েশি পোশাককে সাধারণত বিস্পোক (Bespoke) পরিভাষাটি দিয়ে নির্দেশ করা হয়। লন্ডনের স্যাভিল রো এলাকায় এইরূপ ফরমায়েশি পোশাকের দর্জির দোকানগুলি বিখ্যাত। প্রথমে ক্রেতার দর্জির সাথে সাক্ষাৎ করেন ও কাপড়, ভেতরের আস্তরণ (লাইনিং) ও শৈলীর খুঁটিনাটি পছন্দ করেন। এরপর দর্জি নিজহাতে ক্রেতার মাপ গ্রহণ করেন ও মাপ অনুযায়ী শূন্য থেকে একটি নকশা অঙ্কন করেন। এরপর তিনি কাপড়ের ওপরে ঐ নকশা অনুযায়ী চক দিয়ে দাগ দিয়ে কাঁচি দিয়ে প্রয়োজনীয় কাপড় কেটে নেন। এরপর তিনি লম্বা লম্বা সেলাই দিয়ে কাপড় আটকে একটি প্রাথমিক পোশাক তৈরি করেন। এই প্রাথমিক পোশাকটিকে ক্রেতা পরে দেখেন এবং লাগসই হয়েছে কি না ও অন্যান্য খুঁটিনাটি কী পরিবর্তন করা যায়, সে বিষয়ে দর্জির সাথে আলোচনা করেন (লাগসইকরণ বা ফিটিং fitting)। এরপর অত্যন্ত দক্ষ কারিগরেরা নিজ হাতে দুই-তিন মাস ধরে ৪০-৫০ ঘণ্টা সময় ব্যয় করে পোশাকটি নির্মাণ করেন। এ সময় ধারাবাহিকভাবে বেশ কয়েকবার ক্রেতার লাগসই হয়েছে কি না, তা পরীক্ষা করে প্রয়োজনীয় রদবদল সাধন করা হয়।
পশ্চিমা দেশগুলিতে ফরমায়েশি পোশাকের দাম অনেক উঁচু হয়ে থাকে (২০০০ মার্কিন ডলার থেকে শুরু করে লক্ষাধিক মার্কিন ডলার হতে পারে)। তবে এগুলির গুণমান সাধারণ দোকানের পোশাক থেকে বহুগুণ উন্নত হয় ও এগুলি অনেক বছর বেশি টেকসই হয়।
ঘোষ মূর্ধন্য তাড়নজাতধ্বনি
মূর্ধন্য তাড়নজাতধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɽ]
বাংলা লিপিতে ড়্‌‌‌  যেমন "বড়", "গাড়ী", "ঘাড়", ইত্যাদি।
এই ধ্বনিটি যদিও বাংলা ভাষায় শব্দের আদিতে বসে না বিশ্বের অনেক ভাষায় শব্দের যেকোনও স্থানে বসতে পারে।
ভূপেন্দ্র চৌধুরী
ভূপেন্দ্র চৌধুরী ভারতের উত্তর প্রদেশ মন্ত্রিপরিষদের প্রতিমন্ত্রী।
রাজনৈতিক ও কর্মজীবন
ভূপেন্দ্র চৌধুরী চৌধুরী পঞ্চায়েতি রাজ (ভারত) মন্ত্রণালয়ের দায়িত্ব পান।
চন্দনপাহাড়ী রেলওয়ে স্টেশন
চন্দনপাহাড়ি রেলওয়ে স্টেশন হল পূর্ব রেলওয়ের আসানসোল রেলওয়ে বিভাগের অধীনে জাসিডিহ-দুমকা-রামপুরহাট লাইনের একটি রেলওয়ে স্টেশন। এটি ভারতের ঝাড়খণ্ড রাজ্যের দুমকা জেলার জারদহ, চন্দনপাহাড়িতে অবস্থিত।
ইতিহাস
২০১১ সালের ১২ জুলাই জাসিডিহ জংশন থেকে দুমকা রেলপথ চালু হয় এবং ২০১৪ সালের জুন মাসে দুমকা থেকে অম্বাজোরা শিকারিপাড়া রেলপথ স্থাপন করা হয়। রামপুরহাট থেকে পিনারগড়িয়া পর্যন্ত ট্র্যাকটি ২০১২ সালের ২৫ নভেম্বর চালু হয়। চন্দনপাহাড়ি রেলওয়ে স্টেশনসহ দুমকা থেকে রামপুরহাট পর্যন্ত সম্পূর্ণ একক রেলপথটি ২০১৫ সালের ৪ জুন চালু হয়।
গান আঞ্চলিক হাসপাতাল
গান আঞ্চলিক হাসপাতাল মালদ্বীপের লামু প্রবালপ্রাচীরের গান দ্বীপে অবস্থিত একটি হাসপাতাল। এটি অ্যাটল হাসপাতাল স্বাস্থ্য কর্তৃপক্ষের অংশ।
ইতিহাস
গান আঞ্চলিক হাসপাতাল প্রাথমিকভাবে ১৯৯৩ সালের ৭ নভেম্বরে অ্যাটল স্বাস্থ্য কেন্দ্র হিসাবে প্রতিষ্ঠিত হয়েছিল এবং অ্যাটল হাসপাতাল হিসেবে ২০০১ সালের ১১ জুনে হাসপাতালে উন্নীত হয়। এই হাসপাতালটির মাধ্যমে অ্যাটলবাসীর উন্নত স্বাস্থ্য সেবা প্রাপ্তির স্বপ্ন বাস্তবায়িত হয়। ২০০২ সালের ১ আগস্ট হাসপাতালটি আঞ্চলিক হাসপাতালের মর্যদা অর্জন করে।
আঞ্চলিক বাঁশ গবেষণা ও প্রশিক্ষণ কেন্দ্র
বাংলাদেশের দ্বিতীয় বৃহত্তম আঞ্চলিক বাঁশ গবেষণা ও প্রশিক্ষণ কেন্দ্র নীলফামারী জেলার ডোমার উপজেলায় অবস্থিত। বাংলাদেশ বন গবেষণা ইনস্টিটিউট এই প্রকল্পটি বাস্তবায়ন করেছে। ২০১৬ সালে এর কাজ শুরু হয়। রংপুর বিভাগের আটটি জেলার ৫৮টি উপজেলায় আধুনিক পদ্ধত্তিতে বাঁশ চাষের পরিকল্পণায় ১৭ কোটি ২২ লাখ ৫১ হাজার টাকা ব্যয় নীলফামারীর ডোমারে আঞ্চলিক বাঁশ গবেষণা ও প্রশিক্ষণ কেন্দ্রটি দুই একর জমির ওপর নির্মান করা হয়।
কর্মকর্তা-কর্মচারী এবং গবেষণার বিষয়
কেন্দ্রের প্রকল্প পরিচালক, একজন চতুর্থ গ্রেডের কর্মকর্তা ও তার অধীনে চারজন গবেষক, তিনজন সহকারী গবেষকসহ বিভিন্ন স্তরের ২৬ জন কর্মকর্তা-কর্মচারী রয়েছে।
এ কেন্দ্রে কঞ্চিকলম পদ্ধতিতে বাঁশ চাষ, বাঁশের ঝাড় ব্যবস্থাপনা, বাঁশের পোকামাকড় ও রোগবালাই দমন ব্যবস্থাপনা, রাসায়নিক সংরক্ষণী প্রয়োগে বাঁশ, গৃহ নির্মাণ সামগ্রীর আয়ুস্কাল বৃদ্ধি বিষয়ক প্রস্তুতি ও বাঁশের টাইলস এবং আসবাবপত্র তৈরীর প্রযুক্তি নিয়ে গবেষণা করা হবে।
কেনোপনিষদ্‌
কেন উপনিষদ্ (কেনোপনিষদ্) একটি  বৈদিক সংস্কৃত ধর্মপুস্তক যেটিকে দশটি মুখ্য উপনিষদের অন্যতম একটি উপনিষদ বলে মানা হয়। এটি সামবেদের তলবকার ব্রাহ্মণ নবম অধ্যায়ে রয়েছে। এটি তলবকার উপনিষদ্ নামেও পরিচিত। এটি হিন্দুধর্মের ১০৮টি উপনিষদের নামসংকলন মুক্তিকা উপনিষদে দ্বিতীয় উপনিষদ হিসেবে তালিকাভুক্ত হয়েছে।
কেন উপনিষদ্ সম্ভবতঃ খ্রিস্টপূর্ব প্রথম সহস্রাব্দের মাঝামাঝি সময়ে রচিত হয়। এটির প্রথম ১৩টি ছত্র ছন্দোবদ্ধ পদ্যে, পরের ১৫টি ছত্র গদ্যে এবং শেষের ৬টি ছত্র গদ্য রূপে রচিত উপসংহার। ধর্মতত্ত্ববিদ পল ডুসেন মনে করেন যে- গদ্যাংশটি প্রথমদিকের পদ্য অংশ থেকে অনেকখানি পুরানো এবং কেন উপনিষদ্ প্রাচীন গদ্যেরচিত উপনিষদের যুগের সাথে  ছন্দোময় পদ্যেরচিত  উপনিষদের রচনার সময়কালের একটি যোগসূত্র তৈরি করেছে।
কেন উপনিষদ্ পরব্রহ্ম অর্থাৎ ব্রহ্মের সগুণ ও নির্গুণ স্বরূপের পুঙ্খানুপুঙ্খ বিশ্লেষণের কারণে বিশেষভাবে উল্লেখযোগ্য। বৈদিককালে প্রাকৃতিক শক্তিগুলোকেই দেবতা বলে ধরা হত। কেনোপনিষদে দেখানো হয়েছে যে- এই সকল দেবতাদের অস্তিত্বের পেছনে মূল হলেন ব্রহ্ম। এর ফলে এটিকে হিন্দুধর্মের বেদান্ত দর্শনের দ্বৈতবাদী ও অদ্বৈতবাদী উভয় সম্প্রদায়েরই মূল নীতিগ্রন্থ হিসেবে ধরা হয়। এছাড়াও কেনোপনিষদের গুরুত্বপূর্ণ বৈশিষ্ট্যগুলো হল 'আধ্যাত্মিক পুরুষ', 'আত্মন্ বা আত্মার অস্তিত্ব', 'ব্রহ্মের প্রতি দেবতাদেরও ভক্তি' ইত্যাদি বিষয়গুলোর ব্যাখ্যা।
শব্দব্যুৎপত্তি
এই উপনিষদের প্রথম শব্দটি কেন (সংস্কৃত: केन) হওয়ায় এই উপনিষদের নাম কেনোপনিষদ্। বিষয়বস্তুর উপর নির্ভর করে আক্ষরিকভাবে কেন শব্দটির অর্থ হতে পারে "কিসের দ্বারা, কার দ্বারা, কোথা থেকে, কী কারণে, কীভাবে" ইত্যাদি। কেন শব্দটির "কার দ্বারা" অর্থটি কেনোপনিষদের অনুসন্ধিৎসু প্রথম শ্লোকেই বোঝানো হয়ে রয়েছে। কেনেষিতম্ পততি প্রেষিতম্ মনঃ কেনে প্রাণঃ প্রথমঃ প্রৈতি যুক্তঃ । কেনেষিতাম্ বাচমিমাম্ বদন্তি চক্ষুঃ শ্রোত্রম্ ক উ দেবো যুনক্তি ॥ ১ ॥ বাংলায় এই পংক্তিটির অর্থ করলে দাঁড়ায়:- কার ইচ্ছামাত্র পতিত হয় এই প্রেষিত মন? কার দ্বারা মুখ্য প্রাণ হয় স্বকর্মে প্রযুক্ত? এই বাণী লোকে বলে থাকে কার ইচ্ছায়? কোন সেই প্রসিদ্ধ দেবতা চক্ষু কর্ণকে করে নিযুক্ত? কেন উপনিষদ্ সামবেদের তলবকার ব্রাহ্মণের অংশ, যার কারণে বেশ কিছু প্রাচীন ও মধ্যযুগীয় ভারতীয় গ্রন্থে এটিকে তলবকার উপনিষদ্ নামেও উল্লেখ করা হয়েছে। কেন উপনিষদ্-কে একপদে সন্ধিবদ্ধ করে কেনোপনিষদ্ (সংস্কৃত: केनोपनिषद्) নামেও অভিহিত হয়।
কালক্রম
অন্যান্য বৈদিক গ্রন্থের মত কেনোপনিষদের কালানুক্রমও এখনও পর্যন্ত অস্পষ্ট ও বিশিষ্ট পণ্ডিতদের মধ্যে এ নিয়ে মতভেদ আছে। সমস্ত অভিমতই অত্যল্প ও অপর্যাপ্ত প্রমাণ আর মূলতঃ ভাষারূপের প্রাচীনত্ব, শৈলী ও অন্য কোনো গ্রন্থের সাথে ভাব বা বাক্যের পুনরাবৃত্তির বিশ্লেষণ এবং কোন দর্শনের প্রভাব অন্য কোন দর্শনের উপর পড়ে এটার একটা অনিশ্চিত অনুমানের উপর ভিত্তি করে প্রদত্ত।
রানাডের অভিমতও অনেকটা ফিলিপ্সের মতই, তবে তিনি কেনোপনিষদকে পুরাতন উপনিষদ সমূহের তৃতীয় বর্গে রেখেছেন। পল ডুসেন কেনোপনিষদকে গদ্য রচনাকালের সাথে কল্পনাময় সৃজনশীল ছন্দোময় পদ্য রচনাকালের সন্ধিক্ষণে রচিত বলে মনে করেন। উইন্টার্নিটজ্ এটিকে বৌদ্ধ ও জৈন ধর্মীয় সাহিত্যের পূর্বে রচিত হিসেবে ধরেন।
সম্ভবতঃ খ্রিস্টপূর্ব প্রথম সহস্রাব্দের মধ্যাংশ সময়ে এটি লিখিত রূপ পায়। কেনোপনিষদের অধিকাংশ বিষয়বস্তুই পাঠ্যটির অনেকখানি পূর্বে উদ্ভূত। উদাহরণস্বরূপ, কেনোপনিষদের ২য় শ্লোকের মূল ভাবটিই প্রাচীনতম উপনিষদ বৃহদারণ্যকের ৪র্থ অধ্যায় - ৪র্থ স্তবকে এবং দ্বিতীয় প্রাচীনতম উপনিষদ ছান্দোগ্যের ৮ম অধ্যায় - ১২শ স্তবকে রয়েছে।
গঠন
কেন উপনিষদের মুখ্যতঃ তিনটি অংশ:- প্রথমাংশে ১৩টি ছন্দোবদ্ধ ছত্র, দ্বিতীয় অংশে ১৫টি অনুচ্ছেদ এবং শেষাংশে সমাপ্তিসূচক ৬টি অনুচ্ছেদ। কেনোপনিষদকে চারটি 'খণ্ডে' বিভক্ত করা আছে। প্রথম ও দ্বিতীয় খণ্ডে যথাক্রমে আছে ৮টি ও ৫টি পংক্তি। তৃতীয় খণ্ডে রয়েছে ১২টি শ্লোক এবং চতুর্থ খণ্ডে রয়েছে বাকি ৯টি শ্লোক (৩টি মূল শ্লোক, ৬টি সমাপ্তিসূচক শ্লোক)।
কেনোপনিষদের প্রথম দুটি খণ্ড পদ্য আকারে রচিত, এ অধ্যায় দুটি গুরু-শিষ্য কথোপকথন, আর শেষ দু'টি খণ্ড গদ্য আকারে রচিত, যদিও একটি ব্যতিক্রম রয়েছে। শেষ অধ্যায় দুটিতে একটি কাহিনীর মাধ্যমে উপদেশ প্রদান করা হয়েছে। ৯ম শ্লোকটি গদ্য আকারে রচিত এবং গঠনগতভাবে ব্যতিক্রম, যার ফলে অনেক পণ্ডিতের ধারণা এটি পরে যুক্ত হয়েছে অথবা আজকের উপনিষদটি মূল পাণ্ডুলিপির একটি অপেক্ষাকৃত নতুন সংস্করণ। এছাড়া আরেকটি বিশেষত্ব হল কেনোপনিষদের ৩য় ছত্র, যেটিতে ৮টি পংক্তি (এখানে, লাইন) রয়েছে, যেখানে প্রথম দুটি খণ্ডে বাকি সবগুলো ছত্রেই ছন্দ মেনে ৪টি পংক্তি রয়েছে। এই ৩য় ছত্রটিকে সাধারণতঃ ৩(ক) ও ৩(খ) হিসেবে ভাগ করা হয়।
ভারতবর্ষের বিভিন্ন অঞ্চলে খুঁজে পাওয়া কেনোপনিষদের পাণ্ডুলিপিগুলিতে কিছু কিছু পার্থক্য রয়েছে। যেমন- দক্ষিণ ভারতীয় পাঠ্য অনুযায়ী এবং শংকরের ভাষ্য অনুযায়ী যে উপনিষদটি তলবকার ব্রাহ্মণের ৯ম অধ্যায়ে আছে। সেটিই সামবেদের কয়েকটি অংশের বার্নেল পাণ্ডুলিপি অনুসারে জৈমিনীয় ব্রাহ্মণের ১০ম অনুবাকের ৪র্থ অধ্যায়ে রয়েছে।
কেনোপনিষদকে সামবেদের অংশ হিসেবেই মানা হয়ে থাকে, যদিও অথর্ববেদের পাণ্ডুলিপিতেও এটিকে পাওয়া যায়। দুটি সংস্করণের মধ্যে পার্থক্য অতিসুক্ষ্ম এবং গঠনগত মাত্র - সামবেদে কেনোপনিষদ ৪টি খণ্ডে বিভক্ত। অন্যদিকে, অথর্ববেদে এরকম বিভাজন অনুপস্থিত।
জ্ঞানের প্রকৃতি - প্রথম খণ্ড
আমাদের জ্ঞাত পদার্থ হতেও ভিন্ন সেটি, অজ্ঞাত হতেও ঊর্ধ্বে এই শুনেছি পূর্ব-আচার্যদের নিকট যারা আমাদের করিয়েছিলেন পরিচয়।"
- কেনোপনিষদ্, ১.৩(ক) ও ১.৩(খ)
৩য়-৮ম শ্লোকে 'চক্ষু তাঁকে দেখতে পায় না' ইত্যাদি দ্বারা ব্রহ্মকে অবিজ্ঞেয় বলে শ্রুতি নির্দেশ করেছেন। ব্রহ্ম ইন্দ্রিয়গোচর বিষয়ের অতীত, ইন্দ্রিয়ের অগোচর বিষয়েরও অতীত, সুতরাং তৎসম্বন্ধে উপদেশ অসম্ভব। যদি এইরূপই হল তাহলে পূর্বাচার্যগণ এইপ্রকার অবিজ্ঞেয় বিষয়ের উপদেশ দিলেন কীরূপে? যদিও তিনি ইন্দ্রিয়গোচর বা ইন্দ্রিয়ের গোচর বিষয়সমূহের মত নন, তথাপি তিনি সব বিষয়ের প্রেরকরূপে আমাদের জ্ঞানের বিষয়। অগ্নি প্রভৃতি যেসব দৃশ্যমান পদার্থসমূহের লোকে পূজা করে, সেসব কখনও ব্রহ্ম নয়। কিন্তু,  এরা যাঁর প্রেরণায় স্ব স্ব কার্য নির্বাহ করে তিনি ব্রহ্ম। ৪র্থ-৮ম ছত্রগুলিতে বোঝানো হয় যে ব্রহ্ম বাচ্যে অপরিস্ফুট, মনে অচিন্তনীয়, চক্ষে অদৃশ্য, কানে অশ্রুত ও প্রাণেরও অতীত। সে অনাদি, অনন্ত, বর্ণনাতীত সদা-সর্বত্র-বিদ্যমান সত্য। তারই শক্তিতে আমরা শুনি, দেখি, কথা বলি, আঘ্রাণ করি ও ভাবি। লোকে বাক্য দ্বারা, বুদ্ধি দ্বারা, চক্ষু দ্বারা, শ্রোত্রেন্দ্রিয় দ্বারা কিংবা প্রাণশক্তিতে ক্রিয়াশীল প্রকাশযোগ্য যে তত্ত্বকে উপাসনা করে তা ব্রহ্ম নয়।
আত্মজাগরণই অন্তরের শক্তির উৎস - দ্বিতীয় খণ্ড
"যার অন্তরে এটি জেগে ওঠে, সে একে চেনে, এই জ্ঞানের দ্বারা সে অমৃতলাভ করে। আত্মবোধের দ্বারা সে শক্তি পায়, ব্রহ্মবোধের দ্বারা সে পায় অমরত্ব।
যদি কেউ এটিকে এখানে বোঝে, তবে সত্য আছে, যদি কেউ না বোঝে, তবে আছে তার অনিষ্ট; পণ্ডিতরা সেটিকে সকল জীবে চেনেন আর পৃথিবী ত্যাগ করার পশ্চাৎ অমর হয়ে থাকেন।"
- কেনোপনিষদ্, ২য় খণ্ড, ১২-১৩ ছত্র
তিন দেব ও এক দেবীর রূপককাহিনী - তৃতীয় ও চতুর্থ খণ্ড
কেনোপনিষদের তৃতীয় খণ্ডটি একটি কল্পকাহিনী, যা প্রথম দুইটি কাব্যিক খণ্ড থেকে আলাদা গদ্যে রচিত। পল ডুসেনের মতে কাহিনীটি একটি রূপক। ধর্মতত্ত্ববিদ চার্লস জনস্টন মনে করেন— রূপকটি সরল ভাষাশৈলীতে রচিত সংস্কৃত গদ্যসাহিত্যের একটি অসাধারণ নমুনা আর উপনিষদসমূহের সবচেয়ে নিগূঢ় অংশগুলোর একটি। <blockquote style="background-color:none;margin-right:5em;margin-left:0em;border-left:solid 8px #ccc;padding:1.5em"> একবার দেবাসুর যুদ্ধে দেবতাদের গৌরব বাড়ানোর জন্য অসুরদের পরাজিত করেন। ব্রহ্মের জয়লাভে দেবতারা পুলকিত হয়ে পড়েন। তারা বলেন "এই জয় সত্যই আমাদের, এই গৌরব শুধুই আমাদের"। ব্রহ্ম এটি লক্ষ্য করলেন। তিনি নিজেকে দেবতাদের সম্মুখে জ্যোতির্ময় যক্ষরূপে প্রকাশ করলেন। দেবতারা তাঁকে চিনতে পারলেন না। তাঁরা বললেন, "কে এই জ্যোতির্ময় ব্যক্তি?" দেবতারা অগ্নিকে এই আশ্চর্য ব্যক্তির পরিচয় জেনে আসতে পাঠালেন।
বায়ু ব্রহ্মের কাছে ছুটে গেলেন। ব্রহ্ম জিজ্ঞেস করলেন, "তুমি কে?" বায়ু উত্তর দিলেন, "আমি বায়ু, আমি মাতরিশ্বন্ (যিনি আকাশলোকে বিচরণ করেন) "। ব্রহ্ম বললেন- "তবে, তোমার বিশেষ শক্তি কী?" বায়ু বললেন, "আমি বিশ্বের যেকোনো বস্তু তুলতে ও উড়িয়ে নিয়ে যেতে পারি।" ব্রহ্ম তখন তাঁর সামনে একটি তৃণ রেখে বললেন, "এটিকে তোলো, তবে।" বায়ু অনেক চেষ্টা করেও তৃণটিকে তুলতে পারলেন না। পরাজয় মেনে ফিরে গিয়ে তিনিও বাকি দেবতাদেরকে বললেন- "আমিও এই আশ্চর্য ব্যক্তির পরিচয় জানতে ব্যর্থ হলাম।" তখন সকল দেবতারা মিলে ইন্দ্রকে বললেন, "হে মঘবন্, তুমি গিয়ে জেনে এসো এই ব্যক্তিটি কে।" "তাই হোক", বললেন ইন্দ্র।
ইন্দ্র তাঁর দিকে ছুটে যেতেই ব্রহ্ম অন্তর্হিত হলেন; সেখানেই প্রকট হলেন এক দেবী। তিনি উমা। ইন্দ্র তাঁকে জিজ্ঞেস করলেন, "কে সেই আশ্চর্য ব্যক্তি?"
দেবী উমা বললেন, "তিনিই ব্রহ্ম; তিনিই যুদ্ধে জয়লাভ করেছেন, যদিও এটিকে তোমরা নিজেদেরই কৃতিত্ব বলে মনে করছ।" তখন ইন্দ্র ব্রহ্মকে চিনতে পারলেন।
অতএব, ইন্দ্র, বায়ু ও অগ্নি সকল দেবের প্রধান। কারণ তাঁরা ব্রহ্মের সবচেয়ে নিকটে "পৌঁছাতে" ও সর্বপ্রথম "সাক্ষাৎ করতে" পেরেছিলেন। তাঁদেরকে সকল যাগযজ্ঞের শুরুতে পুজা করতে হয়। ইন্দ্র হলেন প্রধানতম, কারণ সকল দেবতাদের মাঝে তিনিই ব্রহ্মকে প্রথম "বুঝতে" পেরেছিলেন।
- কেনোপনিষদ্, ১৪-২৮ শ্লোক হিন্দু ধর্মগুরু আদি শঙ্করাচার্যের মতই জনস্টনেরও ধারণা, এই আপাতদৃষ্টিতে সাধারণ গল্পটির মধ্য দিয়ে অনেকগুলো গুরুত্বপূর্ণ বিষয় ব্যাখ্যা করা হয়েছে। এই ব্রহ্ম, এতগুলো দেবতাদের মধ্যে এই তিনটি দেবতাকে নির্বাচন করা, এতজন দেবীর মাঝে উমাকে তুলে ধরা, ব্রহ্মের দর্শন না দিয়ে উমার ব্রহ্মবিদ্যা শেখানো, এমনকি ব্রহ্মকে "আশ্চর্য ব্যক্তি" বলে উল্লেখ করা - সবকিছুই যেন উপনিষদের মূল ভাবটিকে তুলে ধরে। অগ্নি "সর্বত্র সকল জীবে উপস্থিত প্রাণাগ্নিস্বরূপ স্বাভাবিক সত্তা"-র প্রতীক। বায়ু হল শারীরিক সত্তাকে ঘিরে থাকা মহাশূন্যের স্বরূপ ও "সবকিছুর চিন্তাভাবনায় জড়িত মানসিক সত্তা"-র প্রতীক। এবং বজ্র, আলোক ও দীপ্তির দ্বারা রূপায়িত ইন্দ্র হলেন " কার্যকারণসম্বন্ধ-অভিহিত নিত্যসচেতন সত্তা, যা সত্যের মঙ্গলালোকে অসত্য থেকে সত্যের জ্ঞানকে পৃথক করে ও আপন করে"। এই ব্রহ্মই হল আত্মন্; এটি অনাদি ও অনন্ত। সুরাসুর যুদ্ধ হল ভালো এবং মন্দের মধ্যে যুদ্ধের প্রতীকীরূপ। দেবতারাই হলেন মানুষের অনুভূতিগত ও বুদ্ধিগত ক্ষমতার রূপক, যেখানে যুদ্ধটি মানবজীবনের বিভিন্ন দুঃসময়ের প্রতীক। একত্রভাবে কেনোপনিষদের এই রূপককাহিনীটি বোঝায় যে, কোনো বস্তুগত কর্ম, যেমন কোনো বস্তুকে পুড়িয়ে ফেলা বা এখান থেকে ওখানে নিয়ে যাওয়া, কখনই আমাদেরকে "বিষয়টির বাস্তব সত্তা, সেই আশ্চর্য ব্রহ্ম"-কে জানার দিকে পথনির্দেশ করে না। রূপকের দ্বারা উপনিষদ্ মনে করিয়ে দেয় যে মন্দের উপর ভালোর জয় অভিব্যক্ত ব্যক্তির জয় নয়, তার অন্তরে উপস্থিত মঙ্গলময় চিরন্তন আত্মব্রহ্মের জয়।
উপসংহার - চতুর্থ খণ্ড
কেনোপনিষদের উপসংহার পাঠ্যের শেষ ছয়টি শ্লোকের দ্বারা গঠিত। এটি ব্রহ্মের অবিনশ্বরত্বের বর্ণনা দেয় এবং ব্রহ্মজ্ঞানলাভকে মানবজীবনের পরম ভাবাবেগ মিশ্রিত মুহূর্তের সাথে তুলনা করে, যেরকম ভাব বাদলঘন আকাশে অকস্মাৎ বজ্রের ঝলকানি দেখলে অথবা ছোটবেলার কোনো স্মৃতি হঠাৎ মনে পড়লে আমাদের প্রাণে আনন্দ সঞ্চালিত হয় তেমন। কেনোপনিষদ্ অনুসারে, আধ্যাত্মিক জ্ঞান ও আত্মসচেতনতা লাভের লক্ষ্য অপূর্ব, যেটি খেয়াল করা যায় সকল জীবের অন্তরে ব্রহ্মের উপস্থিতিকে দেখার "তীব্র আকাঙ্ক্ষা"-র দ্বারা। আত্মব্রহ্মের জ্ঞানই হল তদ্বনম্ (অতীন্দ্রিয় সুখ, অর্থাৎ পরমানন্দ)।
গ্রহণ
আদি শঙ্করাচার্য কেনোপনিষদের উপর দুটি ভাষ্য রচনা করেছেন। একটির নাম কেনোপনিষদ্ পদভাষ্য এবং অন্যটির নাম কেনোপনিষদ্ বাক্যভাষ্য। কেনোপনিষদের তৃতীয় খণ্ডের আলোচনায় তিনি আত্ম-ব্রহ্মের সাথে ঈশ্বর-পরমেশ্বরকে সমান করেন। এই সমত্বই শঙ্করের বৃহদারণ্যক উপনিষদ্ ভাষ্যের ৩-৭-৩ ও ৪-৪-১৫ পংক্তিতে, ছান্দোগ্য উপনিষদ্ ভাষ্যের ১-১-১ ও ৫-১৮-১ পংক্তিতে, এবং কঠ উপনিষদ্ ভাষ্যের ১১-২-১৩ শ্লোকে অভিব্যক্ত হয়েছে।
আনন্দজ্ঞানও কেন উপনিষদের উপর একটি টীকা রচনা করেন। উনবিংশ শতাব্দীর শেষাংশ পর্যন্ত শঙ্কর ও আনন্দজ্ঞানের টীকা দুটোকেই কেনোপনিষদের অস্তিত্বের একমাত্র উৎস বলে গণ্য করা হত, কারণ দারা শিকোর দ্বারা ফারসি অনুবাদের পরে উপনিষদটির মূল পাণ্ডুলিপি নষ্ট হয়ে যায় বলেই ধারণা করা হয়েছিল। ১৮৭৮ সালের পরে অবশ্য এই ধারণা বদলে যায়, যখন সংস্কৃতভাষাতত্ত্ববিদ আর্থার কোক বার্নেল কেনোপনিষদের একটি পাণ্ডুলিপি পান আর পরবর্তীকালে তা প্রকাশ করেন। ফরাসী পণ্ডিত অঙ্কাতিল-দ্যু-পেরন ফারসী পাঠ্যটির ল্যাটিন সংস্করণ "কিন্" নামে প্রকাশ করেন, যেখানে উইন্ডিচমন ও অন্যরা কেনোপনিষদের জার্মান অনুবাদ প্রকাশ করেন। কোলব্রুক, পলে, ওয়েবার, রোয়ার ও গফ প্রমুখ বিশেষজ্ঞ কেনোপনিষদ  নিয়ে সচরাচর আলোচনা করতেন।
জর্জ হাস মনে করেন- হিন্দু ধর্মীয় বাণীর অমূল্য রত্নসম্ভারের সম্পর্কে জানতে অন্যান্য উপনিষদ্ ও শ্রীমদ্ভগবদ্গীতার সাথে কেনোপনিষদ্ অধ্যয়ন অত্যন্ত গুরুত্বপূর্ণ।
এডওয়ার্ড ওয়াশবার্ন হপকিন্স বলেন- কেনোপনিষদের শেষ অংশে প্রবচনাত্মক  তপো ধর্মঃ কর্মঃ  বাক্যাংশটি প্রমাণ করে যে যোগশাস্ত্রের নীতিগত মতাদর্শে হিন্দুদের আধ্যাত্মিক ঐতিহ্য কেনোপনিষদ্ রচনার কালেই উপস্থিত ছিল। একইভাবে, শ্রীমালি অন্যান্য সংস্কৃত রচনার সাথে কেনোপনিষদের উদাহরণ দিয়ে উল্লেখ করেন যে বিদ্যালাভের আকিতি ও প্রাচীন ভারতীয় শিক্ষাপদ্ধতি খ্রিস্টপূর্ব ১ম সহস্রাব্দেই বহুল প্রচলিত ছিল, যেমন দেখা যায় এটির প্রথম খণ্ডের প্রশ্নোত্তর পদ্ধতিতে।
ফ্রেড ডালমেয়র মনে করেন- কেনোপনিষদের প্রারম্ভিক পংক্তিগুলোর দ্বারা বোঝানো হয়েছে যে হিন্দু ধর্মতত্ত্বের মূল বিষয় হল আত্মব্রহ্ম -"সর্বম্ ব্রহ্মৌপনিষদম্।। ব্রহ্মকে নিয়েই সমগ্র উপনিষদ্ রচিত। - কেনোপনিষদ্ প্রারম্ভে" ডেভিড স্টোল কেনোপনিষদের সূচনাত্মক শ্লোকগুলো দ্বারা অনুপ্রাণিত হয়ে ১৯৯০ সনে "সোনাটা ফর ট্যু পিয়ানোস্" রচনা করেন।
বহিঃসংযোগ
Resources
হাঙ্গেরির শহর
thumb|350px|হাঙ্গেরির শহর ও গ্রামসমূহ।
হাঙ্গেরিতে ৩১৫২টি লোকালয় আছে। এদের মধ্যে ২৯৮টিকে শহরের মর্যাদা দেওয়া হয়েছে; বাকীগুলি গ্রাম।
বুদাপেশ্‌ৎ হাঙ্গেরির বৃহত্তম শহর এবং দেশটির সাংস্কৃতিক ও অর্থনৈতিক কেন্দ্র। এখানে প্রায় ১৭ লক্ষ লোকের বাস। বৃহত্তর বুদাপেশ্‌ৎ এলাকায় প্রায় ২৪ লক্ষ লোক বাস করে। বুদাপেশ্‌ৎ শহরকে অনেক সময় দানিউবের রাণী বলা হয়। শহরটি দানিউব নদীর দুই তীরে অবস্থিত। এটি আসলে দানিউবের এক পাড়ে পাহাড়ে অবস্থিত বুদা শহর এবং অন্য পাড়ের সমতলভূমিতে অবস্থিত পেশ্‌ৎ শহর মিলে গঠিত হয়েছে।
হাঙ্গেরির অন্যান্য বড় শহরের মধ্যে আছে পূর্ব সীমান্তের কাছে অবস্থিত দেব্রেচেন (জনসংখ্যা ২ লক্ষ), যা বৃহৎ সমভূমি অঞ্চলের একটি প্রধান বাণিজ্যকেন্দ্র। উত্তর-পূর্বের মিশকোল্‌ৎস শহরটি (জনসংখ্যা ১ লক্ষ ৭০ হাজার) লোহা-ইস্পাত ও অন্যান্য ধাতুর কারখানার জন্য গুরুত্বপূর্ণ। দক্ষিণ-পূর্বে সীমানার খুব কাছে অবস্থিত সেগেদ (Szeged) শহরটি (জনসংখ্যা ১ লক্ষ ৬৭ হাজার) তিস' নদীর তীরে অবস্থিত গুরুত্বপূর্ণ বন্দর যেখান থেকে বৃহৎ হাঙ্গেরীয় সমভূমিতে উৎপন্ন কৃষিদ্রব্য রপ্তানি হয়; সেগেদ শহরটি রাসায়নিক দ্রব্য ও কৃত্রিম তন্তুর টেক্সটাইলের জন্যও পরিচিত। দক্ষিণ-পশ্চিম হাঙ্গেরির পেচ শহর (জনসংখ্যা ১ লক্ষ ৫৬ হাজার) বিভিন্ন ক্ষুদ্র শিল্পের কেন্দ্র। কিন্তু এই সব শহরই গুরুত্বের দিক থেকে বুদাপেশতের তুলনায় ম্লান।
দোবেরাই উপদ্বীপ
পাখির মাথা সদৃশ্য উপদ্বীপ বা পাখি প্রধান উপদ্বীপ (কেপালা বুরুং,ভোগেলকপ) অথবা দোবেরাই উপদ্বীপ একটা বড় উপদ্বীপ যেটা নিউ গিনি দ্বীপের উত্তরপশ্চিম অংশ দখল করে আছে এবংপশ্চিম পাপুয়া প্রদেশ,ইন্দোনেশিয়ার প্রধান অংশ জুড়ে আছে। অন্য অংশ দোবেরাই উপদ্বীপের লেজসদৃশ্য অংশে।
অবস্থান ও ভৈৗগলিক পরিবেশ
দোবেরাই উপদ্বীপ, নিউ গিনি দ্বীপের উত্তরপশ্চিমস্থ শেষ অংশ তৈরী করেছে। পূর্বে সেন্ডারওয়াসিহ্‌ বে এবং দক্ষিণে বিন্টুনি বে। পশ্চিমে ডাম্পিয়ার প্রণালীর আড়াআড়ি আছে রাজা আমপাতের দ্বীপ ওয়াইজিও এবং বাতান্তা দ্বীপ বায়ূকোণের শীর্ষদেশের কাছাকাছি। উপদ্বীপের দক্ষিণে বোম্বেরাই উপদ্বীপ।
উপদ্বীপটির বিস্তার ২০০ থেকে ৩০০ কিলোমিটার এবং এটা জৈব-ভৌগোলিক দিক থেকে বিচিত্র মাত্রার, দক্ষিণ দিকে উপকূলীয় সমভূমি। পূর্ব দিকে পাওয়া যায় আরফাক পর্বতমালা যার ব্যাপ্তি ২৯০০ মিটার উচুঁ পর্বতশ্রেনী। আরফাক পর্বতমালা থেকে সামান্য কম উচ্চতা সম্পন্ন তমরাউ পর্বতমালার অবস্থান উত্তর দিকে।
তমরাউ পর্বতমালার সর্ব্বোচ পর্বত হলো এ বন ইরাউ। দোবেরাই উপদ্বীপের সবচাইতে উচুঁ পর্বত হলো আরফাক পর্বতমালা। এটা  উচুঁ এবং মানোকোয়ারীর ২১ মাইল দক্ষিণ-পশ্চিমে অবস্থিত।
উভয় পর্বতশ্রেণীতে বিস্তৃত আছে বালি পাথর, চুনাপাথর এবং আগ্নেয়গিরি থেকে উৎপন্ন শীলার বিচিত্র মিশ্রণ। কেবার উপত্যকা নামে একটি বড় অববাহিকা দুই পর্বতশ্রেণীকে আলাদা করেছে।
উদ্ভিদ ও প্রাণীজগত
উপদ্বীপটি ভোগেলকপ মন্তানা রেইন ফরেষ্ট দিয়ে আবৃত ইকোরিজিওন। উপদ্বীপটির প্রায় ১,০০০ মিটার এবং তার চাইতে বেশি উচ্চতায়, ২২,০০০ কিঃমিঃ২ বেশি জায়গা জুড়ে আছে মন্তানা বনাঞ্চল। এই বনাঞ্চলের ৫০% বেশি সংরক্ষিত এলাকায় অবস্থিত। প্রায় ৩০০ এর বেশি প্রজাতির পাখি আছে এই উপদ্বীপে যার মধ্যে অন্তত পক্ষে ২০ প্রজাতি আছে যারা ইকো অঞ্চলের অনন্য এক প্রজাতি। এদের কিছু প্রজাতির পাখি শুধু মাত্র খুবই সংরক্ষিত এলাকায় বসবাস করে। এদের মধ্যে আছে ধূসর রেখা যুক্ত মুনিয়া, ভোগেলকপ বোওয়ার পাখি, এবং স্বর্গের রাজা পাখি
রাস্তা তৈরী, অবৈধ গাছ কাটা, বাণিজ্যিক ভিত্তিতে কৃষিকাজ সম্প্রসারণ এবং পশু খামার তৈরী ইকো অঞ্চলকে সম্ভাব্য হুমকির মুখে ফেলে দিয়েছে। দোবেরাই উপদ্বীপের তীরবর্তি দক্ষিণ-পশ্চিমাঞ্চল অংশ তেলুক সেন্ডারওয়াসী জাতীয় উদ্যানের অংশ তৈরী করেছে
সংস্কৃতি
প্রত্নতাত্ত্বিক অনুসন্ধান থেকে জানা যায় যে, স্থানীয় বসতি প্রায় ২৬,০০০ প্রত্নতাত্ত্বিক হিসেবের বছর (বি,পি) আগে। বর্তমানে বেশির ভাগ অধিবাসী বাস করে উপকূলবর্তী গ্রামগুলোতে, খুব কম সংখ্যক বাস করে দেশের অভ্যন্তরে। গ্রামবাসীরা আপন প্রয়োজন মিটাইবার জন্য বিভিন্ন সময়ে পর্যায়ক্রমে নারকেলের শুকনো শাঁস, ধান, শস্যদানা এবং চিনাবাদাম চাষাবাদ ও শিকার করে থাকে। উপদ্বীপের চারপাশে ৮০টিরও বেশি গ্রাম ছড়িয়ে ছিটিয়ে আছে। প্রায় ১৮টি প্রধান জনবসতি আছে যারা উপদ্বীপের পাচঁটি তত্তাবধায়ক প্রশাসক শাসিত ৫টি প্রধান শহরে বসবাস করে। এই শহরগুলোর মধ্যে আছে বিন্টুনি, টেমিনাবুয়ান, সোরং, আইমাস, এবং মানোকোয়ারি। যদিও সবচাইতে বড় জনবসতিগুলো পশ্চিম উপকূলীয় সোরং এবং পূর্ব উপকূলীয় মানোকোয়ারি শহরে, মানোকোয়ারি সবচাইতে বড় শহর যার লোকসংখ্যা ২০১০ সালের হিসেব অনুযায়ী ১৩৫,০০০ জন এবং মহানগরের আয়তন ১৫৫,০০। সোরং শহরের জনসংখ্যা ১২৫,০০০ এবং মহানগরের আয়তন ১৭০,০০০। আয়তনের দিক থেকে এই মহানগর সবচাইতে বড়।
ভাষা
পাপুয়ান মালয় দোবেরাই উপদ্বীপে সার্বজনীন স্থানীয় ভাষার মাধ্যম (লিঙ্গুয়া ফ্র্যাঙ্কা)। দোবেরাই উপদ্বীপে সরকারী ভাষা ইন্দোনেশিয়ান ।
দোবেরাই উপদ্বীপে প্রচলিত অস্ট্রোনীয় ভাষা বেশিরভাগই দক্ষিণ হালমাহেরা–পশ্চিম নিউ গিনি (SHWNG) গোষ্ঠীর অর্ন্তভুক্ত
উপদ্বীপে বিভিন্ন রকম অ-অস্ট্রোনীয় স্থানীয় পাপুয়ান ভাষা আছে যেগুলো দক্ষিণাঞ্চলের দোবেরাইয়ের ভাষা, পূর্বাঞ্চলের দোবেরাইয়ের ভাষা, পশ্চিমাঞ্চলের দোবেরাইয়ের ভাষা, কিংবা অন্যান্য বিচ্ছিন্ন ভাষায় বিভক্ত।
পাপুয়ান ভাষা পরিবারঃ
বিচ্ছিন্ন ভাষাগুলো:
উমা সেন
উমা সেন ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের  একজন ব্যক্তিত্ব ও অগ্নিযুগের নারী বিপ্লবী। কিশোরী বয়স থেকে পরিবারের মাঝে থেকেই রাজনৈতিক বিষয়ে আগ্রহী হয়ে ওঠেন।
জন্ম ও পরিবার
উমা সেন ১৯১৬ সালে মেদিনীপুরে জন্মগ্রহণ করেন। তার পিতার নাম সত্যেন্দ্রনাথ সেন ও মাতার নাম বিনয়লতা সেন। তার দাদা ছিলেন বিপ্লবী অমরেন্দ্রনাথ সেন। ১৯৪৪ সালে উমা সেন এম.এ. পাস করেন। বিনয়েন্দ্রনাথ দাশগুপ্তের সঙ্গে তার বিবাহ হয়। ।
রাজনৈতিক কাজে অনুপ্রেরণা
তার উপর দাদার বিপ্লবী কাজগুলো প্রভাব ফেলেছিলো। ১৯২৭-২৮ সালে মেদিনীপুরে এসেছিলেন তরুণ বিপ্লবী দীনেশ গুপ্ত। তিনি ‘বেণু’ পত্রিকার মাধ্যমে আনলেন একটা নতুন তরঙ্গ। উমা সেনের কিশোর মনের উপর কাগজখানির লেখাগুলি গভীর রেখাপাত করে। এছাড়াও বিপ্লবী সত্যভূষণ গুপ্ত, হেমেন গুপ্ত, শান্তিগোপাল সেন, জ্যোতিষ গুহ প্রভৃতি তাঁকে বিপ্লবের আদর্শে অনুপ্রাণিত করেন।
রাজনৈতিক কাজ
উমা সেনের উপর ছিল পার্টির খবরের আদান-প্রদান, অর্থ সংগ্রহ করা ইত্যাদি কিছু কিছু কাজের দায়িত্ব। ১৯৪৬ সালে বন্ধু ও নেতৃবর্গ জেল থেকে বেরিয়ে আসার পর তাদের সঙ্গে তিনি ‘ফরওয়ার্ড ব্লক’-এ যোগদান করেন। নোয়াখালির দাঙ্গার পর, দাঙ্গাবিধ্বস্তদের মধ্যে গিয়ে তিনি লীলা রায়ের নেতৃত্বে সেখানে কিছুদিন কাজ করেন।
কালো দাগি উদয় কাল
কালো দাগি উদয় কাল হচ্ছে শ্রীলঙ্কা, ভারত, বাংলাদেশ, মিয়ানমার, মালয়েশিয়া,চীন, কম্বোডিয়া, থাইল্যান্ড ,ভিয়েতনাম এবং নেপালের স্থানীয় কলুব্রিডি পরিবারের সাপের প্রজাতি।
বর্ণনা
। মোট দৈর্ঘ্য ৩০ ইঞ্চি;  লেজ ৩ ইঞ্চি।
আবাস
এটি ভারত, শ্রীলঙ্কা, নেপাল, বাংলাদেশ, চীন, মিয়ানমার, থাইল্যান্ড, মালয়েশিয়া, কম্বোডিয়া ও ভিয়েতনামে দেখা যায়।
মিনি এস্তাদি
মিনি এস্তাদি (, ইংরেজি অনুবাদ "Mini Stadium"), আনুষ্ঠানিক নাম "Miniestadi", হচ্ছে স্পেনের কাতালোনিয়া অঙ্গরাজ্যের রাজধানী বার্সেলোনায় অবস্থিত একটি ফুটবল স্টেডিয়াম। স্টেডিয়ামে মোট ১৫,২৭৬টি আসন রয়েছে। এটি বর্তমানে এফসি বার্সেলোনা বি, এফসিবি, বার্সেলোনা নারী দল, ও জুভেনিল এ-এর হোম মাঠ।
খেলাধুলায় ব্যবহার
স্টেডিয়ামটি ২০০৭ সালের জুলাইয়ে ভেঙ্গে ফেলার আগপর্যন্ত এফসি বার্সেলোনা সি-এর হোম মাঠ হিসাবে ব্যবহার হয়েছে। এটি ২০০৩ সাল পর্যন্ত এনএফএল ইউরোপ আমেরিকান ফুটবল দল বার্সেলোনা ড্রাগন-এর হোম মাঠ হিসাবেও ব্যবহার হয়েছে।
অ্যান্ডোরা জাতীয় ফুটবল দল এটি অনিয়মিত হোম মাঠ হিসাবে ব্যবহার করতো।
গিলবার্ট এফ. হোয়াইট
পটভূমি
হোয়াইট শিকাগোর হাইড পার্কে বেড়ে ওঠেন এবং শিকাগো বিশ্ববিদ্যালয়-এ পড়াশুনার আগে তিনি ইয়মিংয়ের টঙ্গু নদী উপত্যকায় গ্রীষ্মকাল কাটান। যেখানে তিনি তাঁর বি.এস. ১৯৩২ সালে এবং তাঁর পিএইচডি ১৯৪২ সালে সম্পন্ন করেন (১৯৪৫ সালে প্রকাশিত)। ১৯৪৬ থেকে ১৯৫৫ পর্যন্ত তিনি হাভারফোর্ড কলেজ-এর সভাপতি ছিলেন। এরপরে তিনি ভূগোলের অধ্যাপক হিসাবে শিকাগোতে ফিরে আসেন এবং সেখানে তিনি প্রাকৃতিক বিপর্যয় বিষয়ক গবেষণার "শিকাগো স্কুল" এর কেন্দ্রীয় ব্যক্তিত্ব হয়ে ওঠেন। ১৯৭০ সালে তিনি কলোরাডো বিশ্ববিদ্যালয়-এ চলে আসেন। এরও দশ বছর পরে তিনি সেখান থেকেই অবসর নেন। ১৯৩৫ সালে তঁর প্রথম পেপার প্রকাশিত হওয়ার পরেও, তিনি তাঁর গবষণাপত্র ৯০ এর দশকেও (ওয়েসকোট অ্যান্ড হোয়াইট, ২০০৩) নিয়মিত প্রকাশ করে গিয়েছেন।
হোয়াইট মানবতার পক্ষে উপকারী গবেষণা করার জন্য তাঁর কোয়াকার বিশ্বাসে খুব অনুপ্রাণিত ছিলেন।দ্বিতীয় বিশ্বযুদ্ধ-এর সময় এক বিবেকবান ব্যক্তি হিসাবে ১৯৪২ থেকে ১৯৪৬ সাল পর্যন্ত তিনি ফ্রান্সে আমেরিকান ফ্রেন্ডস সার্ভিস কমিটির পক্ষে যুদ্ধের শরণার্থীদের সহায়তায় কাজ করেছিলেন। তখন সংক্ষিপ্ত সময়ের জন্য বাডেন-বাডেনে নাৎসিরা তাঁকে অন্তরীণ করে রেখেছিল। তিনি জীবনের বেশিরভাগ সময় ধরে বিভিন্ন কোয়াকার সেবা সংস্থায় নেতা হিসাবে কাজ করে গেছেন। আমেরিকা যুক্তরাষ্ট্র এবং মধ্য প্রাচ্যের বন্যা ও জলের নীতি সংস্কারের জন্য তিনি তাঁর গবেষণাকে কাজে লাগাতেও প্রচুরভাবে জড়িত ছিলেন।
১৯৪৪ সালে তিনি অ্যানি আন্ডারউডকে বিয়ে করেন। তাঁদের তিন সন্তান (উইল, মেরি এবং ফ্রান্সেস)। অ্যানি ১৯৮৯ সালে মৃত্যুর আগে পর্যন্ত গিলবার্টকে তাঁর গবেষণার কাজে যথেষ্ট সহযোগিতা করে গেছেন। অ্যানির মৃত্যুর পর গিলবার্ট ২০০৩ সালে ক্লেয়ার শেরিডানকে বিয়ে করেছিলেন।
পান্ডিত্যপূর্ণ অবদান
সমাজে এবং বিদ্যাবত্তায় গিলবার্ট এফ. হোয়াইটের প্রধান অবদান নিয়ে কেটস (২০১১) নিম্নলিখিত শ্রেণিবিন্যাস করেছেন:
হোয়াইটের সবচেয়ে উল্লেখযোগ্য কাজগুলির মধ্যে যুক্তরাষ্ট্রে বন্যার জন্য সমন্বয় ব্যবস্থা চিহ্নিতকরণ এবং শ্রেণিবিন্যাস, প্রাকৃতিক বিপদের উপলব্ধি এবং প্রাকৃতিক বিপদ সমন্বয়ের বাছাই করতে পারার ব্যাপারটি জড়িত (হিনশাও, ২০০৬)। হোয়াইট বন্যার সাথে সমন্বয়গুলি চিহ্নিত করেছিল কাঠামোগত অথবা অ-কাঠামোগত ব'লে। তিনি ২০ ম শতাব্দীর গোড়ার দিকের নীতিতে আধিপত্যবাদী "কাঠামোগত" সমাধানগুলির (যেমন বাঁধ, লেভেল, এবং প্লাবন বাঁধ) পরিবর্তে বন্যার ঝুঁকির সাথে অভিযোজিত বা সমঝোতার ব্যবস্থা করার পক্ষে পরামর্শ দিয়েছিলেন। ইঞ্জিনিয়াররা বিকাশযুক্ত কাঠামোগত সমন্বয়ে বন্যার ঝুঁকিগুলিকে সংশোধন করার জন্য এমন ডিজাইন প্রস্তুত করেন যাতে মানুষ সুরক্ষিত থাকে এবং পর্যায়ক্রমে বন্যার (প্লাবনভূমির) অধীনে এমন অঞ্চলে বসবাস করতে পারে। হোয়াইটের অ-কাঠামোগত সামঞ্জস্যগুলি গঠিত ছিল প্লাবনভূমির ব্যবহারকে সীমাবদ্ধ করার জন্য পরিচালনা কমিটি (স্থানীয়, আঞ্চলিক, বা জাতীয়) দ্বারা আরোপিত ব্যবস্থাপনা অথবা বন্যার ঝুঁকির সাথে একটি নমনীয় মানবিক সামঞ্জস্য বিধান নিয়ে। এতে বন্যা নিয়ন্ত্রণে যথেষ্ট বিনিয়োগ জড়িত থাকে না (টবিন এবং মন্টজ, ১৯৯৭))।
১৯৪৫ সালে শিকাগো বিশ্ববিদ্যালয়-এর ভূগোল বিভাগ দ্বারা প্রকাশিত "বন্যার প্রতি মানুষের সমন্বয়" শীর্ষক তাঁর প্রভাবশালী গবেষণামূলক প্রবন্ধে হোয়াইট যুক্তি দিয়েছিলেন যে যুক্তরাষ্ট্র-এ কাঠামোগত কাজগুলির কারণে প্রকৃতপক্ষে বন্যা হ্রাস করার পরিবর্তে বন্যায় ক্ষয়ক্ষতির পরিমাণ বৃদ্ধি পেয়েছে। তিনি এই কাজে তাঁর বিখ্যাত যুক্তি দিয়ে মন্তব্য করেছিলেন - "বন্যা ঈশ্বরের কাজ কিন্তু বন্যায় ক্ষতি অনেকাংশেই মানুষের কাজ"। একাধিক ভাষ্যকারের বিবেচনায় উত্তর আমেরিকার কোনও ভূগোলবিদের করা বিংশ শতকের সবচেয়ে গুরুত্বপূর্ণ ভাষ্য এটি (হিনশাও ২০০৬, কেটস ২০০৭)। কাঠামোগত কাজে জনসাধারণের আস্থার কারণটি প্লাবনভূমি দখল করে নির্মাণ প্রবণতা বাড়িয়ে তোলে। নকশার মান অনেক সময় অনুপযুক্ত হয় এবং কখনও কখনও তা এমন অতিরিক্ত আত্মবিশ্বাসের বিকাশ ঘটায় যে তার ফলে বন্যায় আরও খারাপ বিপর্য সৃষ্টি করে। কাঠামোগত কাজের প্রতি বিশ্বাসের প্রভাবের প্রাসঙ্গিক ও সাম্প্রতিকতম উদাহরণটি দেখা গেছে ২০০৫ সালের গ্রীষ্মে নিউ অরলিন্স-এর হারিকেন ক্যাটরিনার সময়ে। ঐতিহাসিকভাবে কমপক্ষে মার্কিন যুক্তরাষ্ট্রে কাজের নকশাগুলি নির্দিষ্টকরণ নিয়ম মেনেই (যেমন, ১০০ বছরের বন্যা বা ১% বন্যা) প্রস্তুত করা হয়েছিল। উদাহরণে দেখা গেছে যেখানে নকশার নির্দিষ্টকরণগুলি অতিক্রম করে গেছে (১৫০ বছরের বন্যার ক্ষেত্রে ইত্যাদি) সেখানে তারা ব্যর্থ হয়েছে এবং তার ফলে অতিবিকশিত প্লাবনভূমিতে সেগুলিই বিপর্যয়কর ক্ষতির কারণ হয়ে দেখা দিয়েছে (হোয়াইট এট আল., ১৯৫৮)।
রাষ্ট্রপতি জনসনের অধীনে কমিটিসমূহে হোয়াইট কাজ করেছিলেন। কমিটি জাতীয় বন্যা বীমা কর্মসূচী প্রতিষ্ঠার পরামর্শ দিয়েছিল। কিন্তু যখন তাঁর সাবধানতা অবহেলা করা হল এবং এনএফআইপি খুব তড়িঘড়ি চালু হয়ে গেল তখন তিনি তাতে খুশি হননি।
গিলবার্ট এফ. হোয়াইট তাঁর প্রাক্তন ছাত্র এবং সহকর্মী রবার্ট কেটস এবং ইয়ান বার্টন প্রমুখ সহ প্রাকৃতিক এবং প্রযুক্তিগত বিপর্যয় সংক্রান্ত বিষয়ে হয়ে উঠেছিলেন প্রভাবশালী পণ্ডিত ব্যক্তি।
স্বীকৃতি
হোয়াইট তাঁর জীবদ্দশায় অসংখ্য সম্মান পেয়েছেনঃ
পঞ্চানন পালিত
পঞ্চানন পালিত (Panchanan Palit) (১৯২০ - ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। এম.এ. পড়ার সময় ভারত ছাড় আন্দোলনে যোগ দিয়ে কারাবরণ করেন। মুজাফফরপুর কারাগারে ইংরেজ জেলাশাসক ভারতবাসীর প্রতি অভদ্র উক্তি করলে প্রতিবাদ করেন। এই কারণে তার বুকে এমন পদাঘাত করা হয় যে রক্তক্ষরণে জেলেই তার মৃত্যু হয়।
জন্ম ও শিক্ষা
পঞ্চানন পালিতের জন্ম বাঁকুড়া জেলার পাত্রশায়ের এলাকায়। তার পিতার নাম শরৎচন্দ্র পালিত। মাতা স্বাধীনতা সংগ্রামী ও গান্ধীবাদী শান্তশীলা পালিত। পঞ্চানন পাটনা বিশ্ববিদ্যালয়ের কৃতি ছাত্র ছিলেন।
জার্মান সাম্রাজ্যে ইহুদি নৃগোষ্ঠী
right|thumb|প্রথম বিশ্বযুদ্ধকালীন সময় (১৯১৪) জার্মান সাম্রজ্যের বিস্তৃতি জার্মান সাম্রাজ্যে ইহুদি নৃগোষ্ঠী (দ্বিতীয় রাইখ: ১৮৭১ - ১৯১৪) ছিল সাম্রাজ্যের মোট জনসংখ্যার মাত্র প্রায় ১ শতাংশ। ১৮৮০ সালের হিসেবে যেখানে সমগ্র রাইখের (জার্মান সাম্রাজ্যের নাম) জনসংখ্যা ছিল মোট ৪ কোটি ৫২ লক্ষ ৩৪ হাজার ৬১ জন, তার মধ্যে ইহুদি জনসংখ্যা ছিল মাত্র ৫ লক্ষ ৬১ হাজার ৬১২ জন, অর্থাৎ মোট জনসংখ্যার মাত্র ১.২৪%। তবে সংখ্যার হিসেবে জার্মানির জনগণের এক অতি সামান্য বা নগন্য অংশ হওয়া সত্ত্বেও শিক্ষা-সংস্কৃতি, ব্যবসা-বাণিজ্য, বিজ্ঞান-গবেষণা, শিল্প ও সঙ্গীতচর্চা, প্রভৃতি জীবনের নানা ক্ষেত্রে তারা তাদের প্রতিভার ও দক্ষতার যথেষ্ট সাক্ষর রেখেছিল। শুধুমাত্র ধর্ম ছাড়া জীবনযাত্রার প্রায় আর কোনও ক্ষেত্রেই তাদের অন্য সাধারণ জার্মান নাগরিকদের সাথে তেমন কোনও পার্থক্য পরিলক্ষিত হত না। এবং বামপন্থা, যুক্তিবাদ, উদারনৈতিকতা, প্রভৃতির চর্চার উত্তরোত্তর বৃদ্ধি, সারা দেশের অর্থনৈতিক উন্নতি ও দ্রুত শিল্পায়নের ফলে ধর্মনিরপেক্ষতার চর্চা যত বাড়ছিল, সাধারণভাবে সমাজজীবনে খ্রিস্টান জার্মানদের সাথে ইহুদিদের ধর্মীয় প্রভেদের গুরুত্বও ক্রমশ কমে আসছিল। এরই ফলস্বরূপ আন্তর্ধর্মীয় বিবাহর সংখ্যাও উত্তরোত্তর বৃদ্ধি পাচ্ছিল। ইহুদিদের মধ্যেও সেইসময় জার্মান জাতীয়তাবোধের ব্যাপক প্রভাব লক্ষ্য করা যায়। মোটের উপর জার্মানির বহু-সাংস্কৃতিক সমাজজীবনের অন্যান্য সংখ্যালঘু জনগোষ্ঠী, যেমন ক্যাথলিক, পোল, ফরাসি, ডেন বা সর্বদের মতো ইহুদিরাও হয়ে উঠেছিল জার্মান সমাজজীবনেরই এক অংশ। রাষ্ট্রীয় ও সমাজজীবনের সর্বত্র তাদের সমান আইনি অধিকারও স্বীকৃত হয়েছিল। আর অর্থনৈতিক দিক থেকে তাদের কারুর কারুর সাফল্য ছিল রীতিমতো ঈর্ষনীয়।
পূর্ব ইতিহাস
জার্মানিতে ইহুদিদের বসতি প্রায় দুই সহস্রাব্দ প্রাচীন। খ্রিস্টীয় প্রথম থেকে চতুর্থ শতকের মধ্যেই তারা প্রথম জার্মানিতে পদার্পণ করে। প্রথম দিকে তারা নানারকম জীবিকা গ্রহণ করলেও পরের দিকে মহাজনী কারবারে তারা বিশেষভাবে যুক্ত হয়ে পড়ে। মধ্যযুগ থেকে শুরু করে আমাদের আলোচ্য সময়, অর্থাৎ দ্বিতীয় রাইখের সময়সীমা (১৮৭১-১৯১৪/১৯১৯) পর্যন্ত বারে বারে তাদের উপর নানা আক্রমণ নেমে এলেও এবং জার্মানির বৃহত্তর জনসংখ্যার এক অংশ তাদের প্রতি বিদ্বেষের মনোভাব পোষণ করলেও এই দীর্ঘ সময় জুড়ে জার্মানিতে তাদের অবস্থান ছিল একরকমের নিরবচ্ছিন্ন। তবে কখনোই তারা জনসংখ্যার খুব একটা বড় অংশে পরিণত হয়নি। আধুনিক যুগের অগ্রগতির সাথে সাথে তাদের আলাদা গোষ্ঠী পরিচয়ের বাইরে বেরিয়ে এসে ক্রমশ জার্মানির সাধারণ সমাজ ও জাতীয়জীবনের এক অঙ্গাঙ্গী অংশে পরিণত হওয়ার একটা প্রক্রিয়াও কাজ করতে শুরু করে; দ্বিতীয় রাইখ তথা জার্মান সাম্রাজ্যের আমলে এই প্রক্রিয়া যথেষ্ট জোরদার হয়ে ওঠে। আবার একই সময় তাদের প্রতি জাতিবিদ্বেষও বাড়তে থাকে, পরবর্তীকালের নাৎসি গণহত্যা যারই ফলশ্রুতি। জার্মানিতে ইহুদিদের অবস্থানের পূর্ব ইতিহাস নিচে সংক্ষেপে আলোচনা করা হল।
রোমান আমল
মধ্য ইউরোপের জার্মানভাষী অঞ্চলে ইহুদিদের বসবাসের ইতিহাস কম করেও ১৭০০ থেকে ২০০০ বছরের পুরনো। এমনকী রোমান সাম্রাজ্যের আমলে চতুর্থ শতকেও পশ্চিম জার্মানির বেশ কিছু রোমান উপনিবেশ, যেমন - কোলন, ট্রিয়ের, মাইনৎস, ওয়রমস, স্পাইয়ার, প্রভৃতি শহরে ইহুদি বসতির কথা আমরা জানতে পারি। ৩২১ খ্রিষ্টাব্দে সম্রাট কনস্তানতাইন কোলন শহরের কর্তৃপক্ষকে একটি চিঠি লিখে জানান যে শহরের সিনেটে ইহুদি প্রতিনিধিদের অন্তর্ভুক্তিতে তার সম্মতি রয়েছে। এর থেকেই বোঝা যায় সে' সময় কোলন শহরে ইতোমধ্যেই ইহুদিদের সংখ্যা অন্তত এতটাই ছিল, যে সিনেটে তাদের প্রতিনিধিত্বর প্রয়োজনিয়তা দেখা দিয়েছিল।  মূলত রাইন নদীর পশ্চিম পাড় বরাবর উত্তর থেকে দক্ষিণে তাদের বসতির কথা সে'সময় জানতে পারা যায়। সে' সময় স্থানীয় জার্মান উপজাতির মানুষ ছিল খুবই অনগ্রসর ও রোমানদের প্রয়োজন অনুযায়ী বিভিন্ন কাজের পক্ষে অনুপযুক্ত। রোমান উপনিবেশগুলিতে সরকারি ও বেসরকারি স্তরে নানা ধরনের কাজ পাওয়ার সুযোগের সুবাদেই তাই এই সময় ইহুদিরা এই অঞ্চলে তাদের বসতি গড়ে তোলে। সেই সময় ইহুদিরা মূলত জমির মালিক ও ব্যবসায়ী গোষ্ঠী হিসেবে রাইন ও নিম্ন দানিয়ুব উপত্যকায় তাদের বসতি স্থাপন করেছিল। রোমান সাম্রাজ্যের সর্বত্রই তারা অন্যান্যদের সাথে সমান নাগরিক অধিকারও ভোগ করত। এখানেও তার কোনও অন্যথা ছিল না।  রোম সাম্রাজ্যে তাদের ধর্মকেও একটি অনুমোদিত ধর্ম (religio licita) বলে স্বীকার করে নেওয়া হয়েছিল। ফলে রোমের রাষ্ট্রধর্মপালনের বাধ্যবাধকতা থেকে তারা মুক্ত ছিল। তবে খোলাখুলি নিজেদের ধর্মপালনসহ কোনও কোনও ক্ষেত্রে (যেমন অ-ইহুদি দাস রাখা, প্রভৃতি) কিছু কিছু বিধিনিষেধ তাদের উপর জারি ছিল। স্থানীয় মানুষের সাথে তখন তাদের যথেষ্ট সুসম্পর্ক ছিল বলেই জানা যায়। প্রশাসনের তরফেও তাদের উপর অনেক সময়েই বিভিন্ন দায়িত্বভার অর্পণ করা হয়। এমনকী আদেশপ্রদানকারী অফিসার পদেও এইসময় তাদের নিয়োগের কথা জানা যায়। তবে এই সময় রাইন নদীর পূর্ব বা দানিয়ুব নদীর উত্তর পাড়ে তাদের কোনও বসতির কথা জানা যায় না।
৫ম - ৮ম শতাব্দী
রোমান সাম্রাজ্যের পতনের পরও জার্মানির এইসব সীমান্তবর্তী অঞ্চলগুলিতে ইহুদিদের বসতি বজায় থাকে। ধীরে ধীরে তারা উত্তরে ও পূর্বে দেশের আরও অভ্যন্তরেও ছড়িয়ে পড়তে শুরু করে। তবে কীভাবে তারা ধীরে ধীরে রাইন নদী ও দানিয়ুব নদী পার হয়ে পশ্চিম ও দক্ষিণ থেকে ক্রমশ দেশের অভ্যন্তরে ছড়িয়ে পড়ে, সে' সম্পর্কে এখনও বিস্তারিত গবেষণার অবকাশ রয়ে গেছে। কিন্তু যেহেতু তখনও পর্যন্ত জার্মান উপজাতিগুলির পুরোপুরি খ্রিস্ট ধর্মে ধর্মান্তকরণের প্রক্রিয়া সম্পূর্ণ হয়নি, হয়তো সেই কারণেই এই সময়ের জার্মানিতে বিভিন্ন জার্মানিক রাজ্যগুলি গির্জার দাবির কাছে নতি স্বীকার করে অন্যান্য পূর্বতন রোমান অঞ্চলগুলির মতো ইহুদিদের উপর আইনি, নাগরিক ও ধর্মীয় অধিকারের উপর নানা বিধিনিষেধ চাপাতে রাজি হয়নি। ফলে জার্মানিতে ইহুদিরা ইউরোপের অন্যান্য বহু অঞ্চলের তুলনায় সেই সময়ে অপেক্ষাকৃত স্বাধীনভাবে বসবাস করতে পারত। কিন্তু রোমান আমল থেকেই তাদের সাথে সাধারণ জার্মান অধিবাসীদের জাতি ও সংস্কৃতিগত কিছু পার্থক্য ছিল, যা এইসময়েও বজায় থেকে যায়। তারউপর সাধারণ জনগনের মধ্যে খ্রিস্ট ধর্মের প্রভাব যত বাড়তে শুরু করে, ইহুদিদের উপর নানাবিধ চাপও ততই বৃদ্ধি পেতে থাকে।
৮ম - ১০ম শতাব্দী
পবিত্র রোমান সম্রাট শার্লেমাইনের আমলে (রাজত্বকাল ৭৬৮ - ৮১৪ খ্রিঃ) আমরা প্রথম জার্মানির একজন উল্লেখযোগ্য ব্যক্তি ইহুদির নাম পৃথক ভাবে জানতে পারি। সে' সময়ের আখেন শহরের অন্যতম নাম করা ইহুদি ব্যবসায়ী 'ইশাক'কে সম্রাট শার্লেমাইন আরও দু'জন অভিজাত জার্মান নাগরিকের সাথে বাগদাদে খলিফা হারুন অল রশিদের কাছে ৭৯৭ - ৮০২ খ্রিষ্টাব্দে তার দূত  হিসেবে প্রেরণ করেছিলেন। শার্লেমাইনের দূতেদের হয়ে অনুবাদ করা ও তাদের গাইড হিসেবে কাজ করা ছিল তার দায়িত্ব। ৮০২ খ্রিষ্টাব্দে ইশাক বাগদাদ থেকে খলিফার উপহার একটি হাতি নিয়ে পবিত্র রোমান সাম্রাজ্যের রাজধানী আই লা শাপেল বা আখেনে ফিরে আসে ও সম্রাটের হাতে সেই উপহার তুলে দেয়। এতদ্‌সত্ত্বেও শার্লেমাইনের রাজত্বকাল ইহুদিদের জীবনে বাস্তবে দ্বিমুখী প্রভাববিস্তার করে বলে মনে করা হয়ে থাকে। একদিকে তিনি যেমন কূটনীতির ক্ষেত্রে তাদের প্রয়োজন অনুযায়ী ব্যবহার করেন, অন্যদিকে তার রাজত্বকালে সুবৃহৎ সাম্রাজ্যকে ধরে রাখার প্রয়োজনে গির্জাকেও আরও বেশি পরিমানে ব্যবহার করা শুরু হয়। গির্জার আইন রাষ্ট্র বিভিন্ন ক্ষেত্রে মেনে নিতে শুরু করলে ধার দেওয়ার ব্যবসা সংখ্যাগুরু খ্রিস্টীয় জনগণের ক্ষেত্রে নিষিদ্ধ বিবেচিত হতে শুরু করে। ফলে মহাজনী কারবার একচেটিয়াভাবে ইহুদিদের করায়ত্ত্ব হয়ে পড়ে। দেশের বেশিরভাগ মানুষের সাথে ইহুদিদের সম্পর্কের ক্ষেত্রেও শীঘ্রই এর প্রভাব পড়তে শুরু করে। ব্যবহারিক প্রয়োজনে মানুষ তাদের খোঁজ করলেও, তাদের কারবারের প্রতি একই সাথে একধরনের অশ্রদ্ধার মনোভাবও প্রশ্রয় পেতে থাকে। পবিত্র রোমান সাম্রাজ্যের পরবর্তী শাসক সম্রাট প্রথম লুইসের আমলে ৮২৫ খ্রিষ্টাব্দে ইহুদিদের যেমন একদিকে বেশ কিছু বিশেষ সুবিধে দেওয়া হয়, অন্যদিকে বোহেমিয়া ও স্পেনের মধ্যে তাদের দ্বারা পরিচালিত দাসব্যবসাকেও বেশ কিছু নিয়মনীতির প্রচলন করে রাষ্ট্রীয় নজরদারির মধ্যে আনা হয়। সম্রাট কর্তৃক ইহুদিদের এইসব বিশেষ অধিকারের স্বীকৃতি লিয়ঁর আর্চবিশপ আজোবেয়ারকে এতটাই ক্ষিপ্ত করে তোলে যে তিনি তাদের filii diaboli বা 'শয়তানের বংশধর' বলে আক্রমণ করেন।
রাইন উপত্যকা ও জার্মানির দক্ষিণ অংশ হিব্রু ভাষায় আশকেনাস নামে পরিচিত ছিল। পরবর্তীকালে এই শব্দটির দ্বারা সমগ্র জার্মানিকেই বোঝানো হতে শুরু করে। বিখ্যাত অস্ট্রীয় সাংবাদিক ও লেখক আর্তুর কোয়েস্টলারের তত্ত্ব অনুযায়ী মধ্যযুগ থেকেই জার্মানি তথা পূর্ব ইউরোপে বসবাসকারী যে আশকেনাস ইহুদিদের কথা জানতে পারা যায়, তারা জাতিগতভাবে ইজরায়েলীয় ছিল না। বরং তুর্ক জাতিগোষ্ঠীভুক্ত কাজারদের সাথে তাদের মিল যথেষ্ট। অষ্টম - নবম শতাব্দীতে তারা ইহুদি ধর্ম গ্রহণ করে ও মধ্য-পূর্ব ইউরোপে এসে তাদের বসতি স্থাপন করে। কিন্তু এই তত্ত্ব নিয়ে বিতর্কের অবকাশ রয়েছে। অন্য কিছু বিশেষজ্ঞের মতে - কিয়েভের গ্র্যান্ড প্রিন্স প্রথম সিয়াতোস্লাভের (৯৪২ - ৯৭২ খ্রিষ্টাব্দ) হাতে কাজার সাম্রাজ্যের পতন ঘটলে অবশ্যই কিছু পরিমাণে কাজার জনগোষ্ঠীর মানুষ মধ্য-পুর্ব ইউরোপে পালিয়ে এসে বসতি স্থাপন করে; সেখানে তাদের সাথে আশকানাজ ইহুদিদের মিলমিশও হয়। কিন্তু তাদের সংখ্যা কখনই তেমন উল্লেখযোগ্য কিছু ছিল না। জিনগত সাদৃশ্য বিচার করলেও দেখা যায় আশকানাজ ইহুদি জনগোষ্ঠীর মানুষের সাথে বর্তমানের নিকট প্রাচ্যের অধিবাসীদেরই বেশি মিল। অর্থাৎ, এদের এক বড় অংশই ব্যবসাবাণিজ্য বা অন্য কোনও কারণে নিকট প্রাচ্য থেকে এসে এই অঞ্চলে বসবাস করতে শুরু করে ও পরবর্তীকালে এখানেই থেকে যায়।
১১শ শতাব্দী পরবর্তী সময়
১০ ও ১১ শতাব্দীতে জার্মানিতে ইহুদিদের সংখ্যা যথেষ্ট বৃদ্ধি পায়। দশম শতাব্দীতে যেখানে জার্মানিতে ইহুদিদের সংখ্যা ছিল ৫০০০'এর কাছাকাছি, একাদশ শতাব্দীতে তা বৃদ্ধি পেয়ে দাঁড়ায় প্রায় ২০,০০০। এইসময় ইতালি ও দক্ষিণ ফ্রান্স থেকে বহু ইহুদি ব্যবসায়ী রাইন নদী তীরবর্তী শহরগুলিতে এসে বসবাস শুরু করে। এখানে এইসময় তাদের শিক্ষা সংস্কৃতি ও ব্যবসা বাণিজ্যের যথেষ্ট বিকাশ ঘটে। দশম শতাব্দীর শেষের দিক থেকে তারা আরও পূর্বদিকে ছড়িয়ে পড়তে শুরু করে এবং মাগডেবুর্গ, মেরসেবুর্গ প্রভৃতি পূর্ব জার্মান শহরেও বসতিস্থাপন করে। সব মিলিয়ে বলা যায়, পবিত্র রোমান সাম্রাজ্যের অটোনীয় (৯১৯ - ১০২৪ খ্রিষ্টাব্দ) ও সালিয়ের বংশের (১০২৪ - ১১২৫ খ্রিষ্টাব্দ) সম্রাটদের আমলে ইহুদি ব্যবসায়ীরা যথেষ্টই সুযোগসুবিধা লাভ করেছিল। ব্যবসাবাণিজ্যে তাদের দক্ষতাকে শাসকরাও ব্যবহার করত।
অস্টিনস সুইফট
অস্টিনস সুইফট/কোলন সুইফট (বৈজ্ঞানিক নাম: Caltoris cahira austeni (Moore)) 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত প্রজাতি।
আকার
অস্টিনস সুইফট এর প্রসারিত অবস্থায় ডানার আকার ৪৫-৫৫ মিলিমিটার দৈর্ঘ্যের হয়।
বিস্তার
ভারত (সিকিম, অসম, অরুণাচল প্রদেশ, মেঘালয়) নেপাল, ভুটান, মায়ানমার, থাইল্যান্ড এর বিভিন্ন অঞ্চলে এদের পাওয়া যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী-পুরুষ উভয়েরই ডানার উপরিতল কালচে-বাদামি। পুরুষ প্রকারে সামনের ডানায় সেল-এর প্রান্তে দুটি ছোট ছোপ, ডিসকাল অংশে তুলনায় বড় ও তির্যকভাবে অবস্থিত তিনটি ছোপ এবং শীর্ষভাগে (apex) কোস্টার নিচে দুটি বা তিনটি ক্ষুদ্র ছোপ বর্তমান। উক্ত ছোপগুলি সব সাদা ও অর্ধ-স্বচ্ছ। স্ত্রী-প্রকারে সামনের ডানার সাদা ও অর্ধ-স্বচ্ছ ছোপবিন্যাস অনুরূপ, তবে ছোপগুলি আকারে সামান্য বড় এবং পিছনের ডানার টার্মিনাল প্রান্তরেখার উপরে একটি ছোট হলদে ছোপ দেখা যায়। পিছনের ডানা উভয় প্রকারেই দাগ-ছোপ হীন।
ডানার নিম্নতল উপরিতলেরই অনুরূপ। উভয় প্রকারেই পিছনের ডানার টার্মিনাল প্রান্তরেখার উপরে একটি হলদেটে ছোপ লক্ষ্য করা যায়। সিলিয়া (cellia) ছাইরঙা-সাদা।
শুঙ্গ কালো ও অগ্রভাগে ঈষদ হলদেটে, তবে শীর্ষবিন্দু কালো। মাথা, বক্ষদেশ (thorax) ও উদর উপরিতলে কালচে-বাদামি ও নিম্নতলে ফ্যাকাশে বাদামি।
আচরণ
কম দেখতে পাওয়া এই প্রজাতি অন্যান্য সুইফট প্রজাতির ন্যায় দ্রুত উড়ান বিশিষ্ট ও ভূমির অনেক উপর দিয়ে ওড়ে। পাতায় বসে রসপান করতে ও রোদ পোহাতে এদের প্রায়ই দেখা যায়। এরা ডানা মেলা ও বন্ধ দুই অবস্থানেই রোদ পোহায় (busking) ও মাঝেমধ্যে ফুলে বসে মধুপান করে।
উন্মুক্ত বনাঞ্চলে জঙ্গলের পথে গাছপালায় ও ঝোপঝাড়ে এবং নদী বা ঝর্ণার কিনারে সাধারণত সকালের প্রথম ভাগে এই প্রজাতিকে সক্রিয় দেখা যায় ও দুপুরের আগেই এদের বিচরণ বন্ধ হয়ে যায় এবং আবার পড়ন্ত বিকেলে বিচরণ চোখে পরে।কম উচ্চতা বিশিষ্ট পাহাড়ি জঙ্গলে এদর দর্শন মেলে, তবে সমতলভূমি ও অধিক উচ্চতায় এদের কখনোই দেখা যায় না।